מסמבריאורניס

מסמבריאורניס (שם מדעי: Mesembriornis) הוא סוג של עוף נכחד ממשפחת הפורוסרקוסיים, "עופות האימה", אשר חי באמריקה הדרומית לפני 5.332-4 מיליון שנה, בתחילת תקופת הפליוקן. בסוג זה היו שני מינים אוכלי בשר, שלצד הטיטאניס מצפון אמריקה, נחשבו לאחרוני עופות האימה בעולם. מספר חוקרים רואים בו בן למשפחה משלו בשל הבדלים קטנים במבנה השלד. כיום הוא משויך לתת-משפחה עצמאית (Mesembriornithinae).

המסמבריאורניס היה עוף גדול בגובה 1.5 מטרים שהגיע לאורך 1.2 מטרים ולמשקל 70 ק"ג בממוצע. הוא היה בעל מקור ענקי שנועד לחיתוך והכאה קטלנית בטרפו. מאובניו נמצאו בתצורות מונטה הרמוסו שבארגנטינה במאה ה-19.

רגליו הארוכות אפשרו למסמבריאורניס תאוצה גדולה, בדומה לברדלס, והוא השתמש בטפריו ובמקורו העצום כדי להרוג את קרבנותיו, בעיקר נוטונגולאטויים.

קישורים חיצוניים

פורוסרקוסיים
מגה-פאונה של הנאוגן באמריקה הדרומית
בעלי חיים שחיו בפליוקן באמריקה הדרומית
עופות שחיו בפליוקן
מאובני טקסונים שתוארו ב-1889
טקסונים שהתפתחו בפליוקן